Diari Oficial de la Generalitat Valenciana


Sumari del DOGV 4312, del 12-08-2002 (2002/8152)

Informació pública del programa d'actuació integrada en l'àmbit de la unitat d'actuació M.P.2. del Pla General d'Ordenació Urbana de Sagunt.
--------------------------------------------------------------------------------------------------------------------------------------------

### Dades del document

Número de DOGV
:   4312

Data del DOGV
:   12-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8152


Organisme emissor
:   Construcciones y Promociones Puerto Mar, SL

Tipus de document
:   Anunci

Informació pública del programa d'actuació integrada en l'àmbit de la unitat d'actuació M.P.2. del Pla General d'Ordenació Urbana de Sagunt. [2002/F8152]
  
La mercantil Construcciones y Promociones Puerto Mar, SL, amb domicili social al Port de Sagunt (Sagunt'València), carrer del Palància, número 37, i amb CIF número B-4645833, ha formulat el programa d'actuació integrada en l'àmbit de la unitat d'actuació M.P.2. del Pla General d'Ordenació Urbana de Sagunt, els límits del qual són: nord, part de la finca de la qual es va segregar, destinada a prolongació del carrer de la Mare de Déu del Llosar; sud, part de la finca de la qual es va segregar, i part d'esta del senyor Antonio García Marín, que la separa de la prolongació del carrer de Buenavista; est, part de la finca matriu, destinada a prolongació del carrer de Canàries, i oest, amb part de la finca matriu, destinada a prolongació del carrer del Palància. Al programa s'ha adjuntat l'avantprojecte d'urbanització.
  
Esta mercantil s'ha acollit al procediment simplificat previst en l'article 48 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana.
  
Per tant, i en compliment del que s'establix en els articles 48.1.C), en relació amb els articles 46.2, 3 i 4, i 52.1 de la referida llei, s'establix el termini d'informació pública del programa esmentat i de la resta d'instruments i documents que l'acompanyen, pel termini de 20 dies hàbils, comptats a partir del dia següent a la publicació d'este anunci en el Diari Oficial de la Generalitat Valenciana.
  
Durant el termini esmentat qualsevol interessat podrà consultar l'acta de protocol·lització del programa i la resta d'instruments i documents ressenyats, que es troben depositats amb el número de protocol 1.882 i data de 15 de juliol de 2002, a la notaria del senyor Francisco Blanco Moreno, situada a l'avinguda del 9 d'Octubre de Sagunt, número 8, entresòl, des de les 10.00 hores fins a les 13.00 hores, els dies hàbils del període d'informació pública, i podrà limitar la seua intervenció a examinar la documentació que se li exhibisca o sol·licitar i obtenir, a càrrec seu, còpia total o parcial de l'acta de protocol·lització del programa i dels instruments i documents ressenyats.
  
El programa esmentat, juntament amb la resta d'instruments i documents, es va depositar a l'Ajuntament de Sagunt, on podran ser igualment consultats durant idèntic període de temps i horari.
  
En este termini es podran presentar tant al·legacions com alternatives tècniques distintes de la que s'exposa al públic a l'Ajuntament de Sagunt, així com proposicions juridicoeconòmiques per a executar qualsevol de les alternatives.